থাইল্যান্ডের রাজধানী ব্যাংককে অনুষ্ঠিত এ বৈঠকে বেসিসের সদস্যভুক্ত ১২টি কোম্পানি অংশ নেয়। এছাড়া থাইল্যান্ড, মালয়েশিয়া ও মায়ানমারের বেশ কয়েকটি আইটি কোম্পানি এ বৈঠকে অংশগ্রহণ করে। বিটুবি বৈঠকের পাশাপাশি বাংলাদেশ প্রতিনিধিদল স্থানীয় সায়েন্স পার্ক, সফটওয়্যার পার্ক ও আইবিএমের ইনোভেশন সেন্টার পরিদর্শন করেন। সেখানে অবস্থিত প্রায় ২০টি কোম্পানির সঙ্গেও প্রতিনিধিদল বৈঠক করেন। তারা বাংলাদেশ ও থাইল্যান্ডের মধ্যকার আইসিটি ব্যবসায়ের সম্প্রসারণের লক্ষ্যে আলোচনা করেন।